section_heading: Juventus
paragraph_text: 19. siječnja 2013. mladi Francuz mijenja ozlijeđenog Andreu Pirla u početnoj postavi te zabija dva spektakularna pogotka za 2:0 vodstvo protiv Udinesea. Utakmica je završila 4:0 pobjedom Juventusa, a prvi pogodak je Pogba zabio s 40-ak metara. Drugi je također bio spektakularan s 25 metara od gola, te nakon vrlo dobrih igara interes drugih velikih europskih velikana za Paula sve više raste.